মনজুর কাদের

**মনজুর কাদের** বাংলাদেশ সেনাবাহিনীর অবসরপ্রাপ্ত মেজর, রাজনীতিবিদ, সাবেক প্রতিমন্ত্রী এবং সংসদ সদস্য।

## শিক্ষা জীবন

তিনি তেজগাঁও শাহীন স্কুলের ইংরেজি মিডিয়ামে কেজি এবং ১ম শ্রেনী থেকে  ৫ম শ্রেনী  পর্যন্ত এবং ৬ষ্ঠ  শ্রেনী থেকে SSC পর্যন্ত পাবনা জেলার বেড়া থানাধীন নাকালিয়া সাঁড়াশিয়া উচ্চ বণিক বিদ্যালয়ে বিজ্ঞান বিভাগে পড়াশোনা করেন। ঢাকার সরকারী জগন্নাথ কলেজ থেকে বিজ্ঞান বিভাগে HSC পাশ করার পর ঢাকা বিশ্ববিদ্যালয় থেকে ইংরেজি সাহিত্যে বিএ অনার্স এবং রাষ্ট্র বিজ্ঞানে এম এ ডিগ্রী অর্জন করেন। এরপর গ্রীন ইউনিভার্সিটি থেকে এল এল বি এবং ইউনিভার্সিটি অফ লন্ডন থেকে এল এল বি ( অনার্স) পাশ করেন।

## রাজনৈতিক ও কর্মজীবন
মনজুর কাদের বাংলাদেশ সেনাবাহিনীর অবসরপ্রাপ্ত মেজর। সেনাবাহিনী থেকে অবসর গ্রহণ করে তিনি ১৯৮৬ সালে জাতীয় পার্টিতে যোগ দিয়ে তৃতীয় জাতীয় সংসদ নির্বাচনে পাবনা-১ (সাঁথিয়া-বেড়া) আসন থেকে জাতীয় পার্টির মনোনয়ন নিয়ে সংসদ সদস্য নির্বাচিত হয়েছিলেন। এর পর ১৯৮৮ সালের চতুর্থ জাতীয় সংসদ নির্বাচনে তিনি জাতীয় পার্টির মনোনয়ন নিয়ে পাবনা-১ (সাঁথিয়া-বেড়া) আসন থেকে পুনরায় সংসদ সদস্য নির্বাচিত হন।

তিনি ৩ মার্চ ১৯৮৮ সাল থেকে ৪ ডিসেম্বর ১৯৯০ সাল পর্যন্ত পানি উন্নয়ন প্রতিমন্ত্রী হিসেবে দায়িত্ব পালন করেন। ১৯৯৬ সালে তিনি বাংলাদেশ জাতীয়তাবাদী দলে যোগ দিয়ে ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বিএনপির মনোনয়নে পাবনা-১ (সাঁথিয়া-বেড়া) আসন থেকে সংসদ সদস্য নির্বাচিত হয়েছিলেন।

২০০১ সালের অষ্টম জাতীয় সংসদ নির্বাচনে তিনি বাংলাদেশ জাতীয়তাবাদী দলের মনোনয়নে সিরাজগঞ্জ-৬ আসন থেকে সংসদ সদস্য নির্বাচিত হয়েছিলেন।

১৯৯১ সালের পঞ্চম জাতীয় সংসদ নির্বাচনে জাতীয় পার্টির মনোনয়ন নিয়ে, ১২ জুন ১৯৯৬ সালের সপ্তম জাতীয় সংসদ নির্বাচনে বিএনপির মনোনয়নে পাবনা-১ (সাঁথিয়া-বেড়া) আসন থেকে এবং ২০০৮ সালের নবম জাতীয় সংসদ নির্বাচনে সিরাজগঞ্জ-৫ আসন থেকে অংশ নিয়ে তিনি মাত্র ১২৬ ভোটের ব্যবধানে পরাজিত হয়েছিলেন। এর বিরুদ্ধে তিনি নির্বাচন ট্রাইব্যুনালে মামলা করেন।

১৯৭২ সালের ১লা জানুয়ারি থেকে ১৯৭৬ সালের ১৫ মার্চ পর্যন্ত ইংরেজি দৈনিক দি বাংলাদেশ অবজারভারে সাংবাদিক ছিলেন । ঢাকা সাংবাদিক ইউনিয়নের সদস্য হিসেবে সংবাদ পত্রের স্বাধীনতা রক্ষার জন্য আন্দোলন করেন। এরপর তিনি ১৯৭৬ সনের ১৮ মার্চে সেনাবাহিনীতে কমিশন্ড  অফিসার হিসেবে যোগদান করেন। ১৯৯১ সালের ১ মার্চ থেকে বাংলাদেশের প্রথম আন্তর্জাতিক মানের  ইংরেজি সাপ্তাহিক EVIDENCE এর সম্পাদক হিসেবে কাজ করছেন। তিনি বাংলাদেশের প্রথম বিজিনেস ডেইলী The Financial Express পত্রিকার Sponsor share holder.

২০০৮ সালে জরুরি অবস্থার সময় ফখরুদ্দিন সরকারের আমলে ঢেউটিন আত্মসাতের অভিযোগে দুদক জনাব কাদেরকে অভিযুক্ত করে।
শত্রুতামূলকভাবে দায়ের করা এই মামলাটি ২০০৮ সালে হাইকোর্ট বিভাগ স্থগিত করে আদেশ দেন এবং ৫০ জন টিন গ্রহীতা সিভিল কোর্ট এ ইংজাংশন মোকদ্দমা দায়ের করার কারণে মামলার আলামত/টিন জব্দ করতে পারেনি। শুনানি শেষে আদালত ২০১০ সালে ৫০ জন টিন গ্রহীতার অনুকূলে রায় ও ডিক্রি প্রদান করলে দুদক দায়ের করা উক্ত মামলার সকল কার্যকারিতা রদ হয়ে যায়।

**অবকাঠামো ও শিক্ষা উন্নয়নে অবদান:**

মেজর মঞ্জুর কাদের সংসদ সদস্য থাকাকালীন বিভিন্ন অবকাঠামোগত উন্নয়ন এবং শিক্ষা প্রতিষ্ঠান প্রতিষ্ঠা করেছেন। নাকালিয়া মনজুর কাদের ডিগ্রি কলেজ। নাকালিয়া আনোয়ারা কাদের বালিকা উচ্চ বিদ্যালয়। বেড়া মনজুর কাদের মহিলা কলেজসহ বেশ কয়েকটি সনামধন্য প্রতিষ্ঠান তিনি প্রতিষ্ঠা করেছেন। এছাড়াও অবকাঠামোগত উন্নয়নও উল্লেখযোগ্য পরিমাণ করেছেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:পাবনা জেলার রাজনীতিবিদ
বিষয়শ্রেণী:সিরাজগঞ্জ জেলার রাজনীতিবিদ
বিষয়শ্রেণী:বাংলাদেশী সেনা কর্মকর্তা
বিষয়শ্রেণী:জাতীয় পার্টির সাবেক রাজনীতিবিদ
বিষয়শ্রেণী:বাংলাদেশ জাতীয়তাবাদী দলের সাবেক রাজনীতিবিদ
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:চতুর্থ জাতীয় সংসদ সদস্য
বিষয়শ্রেণী:ষষ্ঠ জাতীয় সংসদ সদস্য
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:পাবনা জেলার ব্যক্তি
বিষয়শ্রেণী:সিরাজগঞ্জ জেলার ব্যক্তি
বিষয়শ্রেণী:জাতীয় নাগরিক পার্টির রাজনীতিবিদ
বিষয়শ্রেণী:বাংলাদেশ সেনাবাহিনীর মেজর